ธุรกิจกล้วยไม้อ่อนกำลังวอนรัฐเยียวยา
นายเจตน์ มีญาณเยี่ยม อุปนายกสมาคมผู้ส่งออกดอกกล้วยไม้ไทย เปิดเผยว่า จากสถานการณ์การแพร่ระบาดของเชื้อไวรัสโควิด-19 ที่ยังไม่ปรากฏสัญญาณว่าจะมีแนวโน้มสิ้นสุด ส่งผลให้ธุรกิจส่งออกดอกกล้วยไม้ รวมถึงกลุ่มเกษตรกรผู้ผลิตได้รับผลกระทบอย่างหนัก ธุรกิจกล้วยไม้ทุกระดับเริ่มอ่อนกำลัง ขาดสภาพคล่องที่จะสามารถแบกรับภาระที่เป็นอยู่ได้ทุกวันนี้ดอกกล้วยไม้ที่ออกทั้งหมด ต้องตัดทิ้งอย่างเดียว เพราะทุกอย่างหยุดหมด ผู้ผลิตทุกรายขาดรายได้กันโดยทันที เกษตรกรผู้ผลิตและผู้ส่งออกไม่สามารถพยุงธุรกิจให้ยืนหยัดต่อได้ ต้องบอกว่า เราอยู่กันไม่ได้แล้ว โดยจากการหารือร่วมกันของผู้มีส่วนได้เสียในธุรกิจเห็นตรงกันว่า ภายใน 1 เดือนข้างหน้านี้ ขอให้เร่งออกมาตรการเยียวยาให้ความช่วยเหลือธุรกิจนี้ไม่ให้ล้ม โดยทำหนังสือถึงนายกรัฐมนตรี เมื่อวันที่ 2 เม.ย.ที่ผ่านมาโดยมีข้อเสนอ 1.พักชำระหนี้ชั่วคราวแก่บริษัท และผู้ส่งออกดอกกล้วยไม้ พิจารณาปรับโครงสร้างหนี้ และให้ยกเว้นการนำเงื่อนไขต่างๆมาเป็นเหตุปฏิเสธการพิจารณาการขอกู้ใหม่ และให้บรรษัทประกันสินเชื่อขนาดย่อม (บสย.) ค้ำประกันเต็มวงเงินกู้ ไม่ต่ำกว่า 5 ปี2. ขออนุมัติเงินกู้วงเงินดอกเบี้ยต่ำ รายละไม่เกิน 20 ล้านบาท3. ลดการนำส่งเงินสมทบกองทุนประกันสังคมของเจ้าของกิจการ/บริษัท/ผู้ส่งออกกล้วยไม้ จาก 4% เหลือ 1%4. ลดการจัดเก็บภาษีรายได้นิติบุคคล เหลือเป็น 15% เวลา 2-5 ปี5. ลดการจัดเก็บค่าสาธารณูปโภคต่างๆลง 50% ของการจ่ายจริง เช่น ค่าไฟฟ้า ค่าน้ำประปา ทั้งในเขตกรุงเทพฯ และต่างจังหวัด6. สนับสนุนช่วยเหลือค่าแรงงาน 50%7.ให้ภาครัฐยกเลิก แก้ไขปรับปรุงข้อกำหนด หรือข้อกฎหมายต่างๆ เพื่อส่งเสริมการส่งออกดอกกล้วยไม้ทั้งระบบให้คล่องตัวมากยิ่งขึ้นและ 8.ขอยกเลิกหรือลบข้อมูลเครดิตบูโรให้แก่เกษตรกรผู้ปลูก และบริษัทผู้ส่งออกดอกกล้วยไม้ไทยทุกราย.
จากสถานการณ์การแพร่ระบาดของเชื้อไวรัสโควิด-19 ที่ยังไม่ปรากฏสัญญาณว่าจะมีแนวโน้มสิ้นสุด ส่งผลให้ธุรกิจส่งออกดอกกล้วยไม้ รวมถึงกลุ่มเกษตรกรผู้ผลิตได้รับผลกระทบอย่างหนัก
โควิด-19,ส่งออกกล้วยไม้,ผลกระทบโควิด-19,มาตรการเยียวยา,ธุรกิจส่งออกกล้วยไม้,ข่าววันนี้,ข่าวทั่วไป